cyanic-selkie/wikianc huggingface dataset:
ট্রাক
ট্রাক অথবা লরি যান্ত্রিক মোটর যান যা কার্গো পরিবহনের জন্য বিশেষভাবে তৈরি। ট্রাকের সাইজ বা আকার তার ইঞ্জিনের ক্ষমতা এবং কনফিগারেশন এবং যে প্রয়োজনে ব্যবহার হবে তার উপর ভিত্তি করে বিভিন্ন ধরনের হয়ে থাকে। যেমন আবর্জনা ফেলার ট্রাক, কংক্রিট মিক্সারের ট্রাক, অগ্নি নির্বাপনের ট্রাক ইত্যাদি ট্রাকের ডিজাইন বা কনফিগারেশন এমন ভাবে তৈরি যা সাধারণ ট্রাক গুলোর মত নয়। স্পষ্ট ভাবে বললে ট্রাক্টর ব্যতীত অন্যান্য ট্রাককে ট্রাক বলা যায়, যখন নির্দিষ্টভাবে শুধু ট্রেইলার টানার জন্য ট্রাকের ডিজাইন করা হয় তখন সেটি কোন ট্রাক নয় সেটা ট্রাক্টর। আধুনিক ট্রাকগুলি মূলত ডিজেল ইঞ্জিন দ্বারা চালিত, যদিও মার্কিন যুক্তরাষ্ট্র, কানাডা এবং মেক্সিকোতে গ্যাসোলিন ইঞ্জিন দ্বারা চালিত ছোট এবং মাঝারি আকারের ট্রাক দেখা যায়।
ইতিহাস
'বাষ্পীয় মাল গাড়ি
ট্রাক এবং কারের একই ধরনের পূর্ব ইতিহাস আছে। ১৭৬৯ সালে নিকোলাস জোসেফ কুনগট বাষ্প চালিত ইঞ্জিন তৈরি করেন। যদিও, ১৮৫০ সালের মাঝামাঝি পর্যন্ত বাষ্পীয় ওয়াগন গুলি তেমন একটা ব্যবহার হয় নি। কারণ সেই সময়কার রাস্তাগুলো ঘোড়া অথবা ঘোড়ার গাড়ির চলাচলের জন্য উপযুক্ত ছিল। ঘোড়া টানিত ওয়াগন বা ক্যারিজ গুলোর জন্য তৈরি রাস্তাগুলো ফ্যাক্টরি থেকে নিকটতম রেল স্টেশন পর্যন্ত সীমাবদ্ধ ছিল। ১৮৮১ সালে সর্বপ্রথম সেমি ট্রেইলর দেখা যায়, De Dion-Bouton নির্মিত বাষ্পীয় ট্রাক্টর দ্বারা ট্রেইলরগুলো টানা হত। বাষ্প চালিত ওয়াগন গুলি যুক্তরাষ্ট্র এবং ফ্রান্সে প্রথম বিশ্বযুদ্ধের প্রাক্কাল পর্যন্ত বিক্রি হয়। কিন্তু ১৯৩৫ সালে যুক্তরাজ্যের নতুন প্রবর্তিত রাস্তার ট্যাক্স আইন ডিজেল চালিত লরি এবং বাষ্পীয় লরির সাথে অসামঞ্জস্যপূর্ণ হয়ে উঠে।
অন্তর্দহন ইঞ্জিন
১৮৯৫ সালে কার্ল বেঞ্জ সর্বপ্রথম অন্তর্দহ ইঞ্জিন ব্যবহার করে ট্রাক তৈরি করেন। কিছু দিন পর একই বছরে বেঞ্জের কিছু ট্রাককে বাসে মডিফাই করে Netphener কোম্পানি। যারা ইতিহাসের সর্বপ্রথম মটর বাস কম্পানি হিসাবে ইতিহাসে নাম লেখায়। এক বছর পরেই ১৮৯৬ সালে Gottlieb Daimler অন্তর্দাহ ইঞ্জিন ব্যবহার করে নতুন ট্রাক তৈরি করেন। অন্যান্য কম্পানি যেমন: Peugeot ,Renault এবং Büssing তারা নিজেদের পছন্দের ডিজাইনে ট্রাক তৈরি করে। ১৮৯৯ সালে যুক্তরাষ্ট্রের ইতিহাসে সর্বপ্রথম ট্রাক তৈরি করে Autocar কম্পানি। যেগুলো ৫ এবং ৮ হর্সপাওয়ারে পাওয়া যেত। তখনকার সময়ে ট্রাকগুলোতে ২ সিলিন্ডার বিশিষ্ট ইঞ্জিন ব্যবহার করা হত এবং ৩৩০০ থেকে ৪৪০০ পাউন্ড পর্যন্ত পণ্য পরিবহনের সক্ষমতা ছিল। ১৯০৪ সালে যুক্তরাষ্ট্রে ৭০০ টি তুলনামূলক বেশি পণ্য পরিবহনের জন্য ট্রাক তৈরি করা হয়। ১০০০ টি ১৯০৭ সালে, ৬০০০ টি ১৯১০ সালে এবং ২৫০০০ টি ১৯১৪ সালে। প্রথম বিশ্বযুদ্ধের পরে বেশ কিছু অগ্রগতি সাধিত হয়েছিল যেমন বায়ুসংক্রান্ত টায়ারগুলি পূর্ণ রাবারের টায়ার দ্বারা প্রতিস্থাপিত হয়। ইলেক্ট্রিক স্টার্টার, পাওয়ার ব্রেক, ৪, ৬ এবং ৮ সিলিন্ডার বিশিষ্ট ইঞ্জিন, বৈদ্যুতিক আলো ইত্যাদি সংযোজন করা হয়। প্রায় কাছাকাছি সময়ে প্রথম আধুনিক সেমি ট্রেইলার ট্রাক বাজারে আসে এবং ফোর্ড ও রেনল্ট কম্পানি ভারী ট্রাক তৈরির দিকে মনোযোগ দেয়।
ডিজেল ইঞ্জিনের ট্রাক
১৮৯৭ সালে ডিজেল ইঞ্জিন আবিষ্কৃত হলেও ১৯২৩ সালে বেঞ্জ ডিজেল ইঞ্জিন ব্যবহার করে ট্রাক তৈরির পূর্বে ডিজেল ইঞ্জিন চালিত ট্রাক দেখা যায় নি। ১৯৩০ সালের পূর্বে ইউরোপেও ডিজেল ইঞ্জিন চালিত ট্রাক খুব একটা ব্যবহার হয় নি। যুক্তরাষ্ট্রে অটোকার 1930 এর দশকের মাঝামাঝি ভারী অ্যাপ্লিকেশনের জন্য ডিজেল ইঞ্জিন চালিত ট্রাক উৎপাদন করে। এই ধরনের ট্রাকের চাহিদা বেড়ে যাওয়াতে অটোকার ১৯৩৯ সালে "DC" মডেল (diesel conventional) বাজারে উন্মুক্ত করে। তবে, মার্কিন যুক্তরাষ্ট্রে ডিজেল ইঞ্জিন চালিত ট্রাকগুলি ব্যাপকভাবে গ্রহণযোগ্য হওয়ার জন্য অনেক বেশি সময় নেয়।১৯৭০ এর দশকের গ্যসোলিন ইঞ্জিন চালিত ট্রাকগুলোর এখনও ব্যবহার করা পরবর্তী সংস্করণের ইঞ্জিনগুলো এখনো ব্যবহার হয়।
ট্রাক(Truck) শব্দের উৎপত্তি
আন্তর্জাতিক শব্দগত বৈপরীত্য
আকৃতি অনুসারে ট্রাক
আল্ট্রা লাইট (Ultra Light)
প্রায়শই গলফ কোর্সে ব্যবহৃত গাড়িগুলি এই ধরনের হয়ে থাকে যেগুলো অন্তর্দহন ইঞ্জিন অথবা বৈদ্যুতিক ব্যাটারি চালিত হয়ে থাকে। এই ট্রাকগুলি সাধারণত অফ হাইওয়ের জন্য তৈরি। রিয়েল এস্টেট, গলফ কোর্স, পার্ক দেখা শুনার জন্য ব্যবহার হয়। হাইওয়ের জন্য গাড়িগুলো অনুপযুক্ত হলেও কিছু গাড়িকে রাস্তায় অপারেশন জন্য ধীর গতির যানবাহন হিসাবে সাধারণত লাইসেন্স দেওয়া হয়। এই ধরনের গাড়ির জন্য বিশেষ চ্যাসিস উৎপাদন করা হয়। জাপ মোটর কম্পানি তাদের জেব্রা ইলেকট্রিক ট্রাইসাইকেল (মার্কিন যুক্তরাষ্ট্রে একটি মোটর সাইকেল হিসাবে লাইসেন্সযোগ্য) এর সংস্করণ বাজারজাত করে।
খুব সাধারণ (Very light) ট্রাক
এই ট্রাকগুলো এইরোপ এবং এশিয়ায় বেশ জনপ্রিয়। অটোমোবাইল কারখানাগুলোতে মনোকুইক বডির মিনি ট্রাক তৈরি করা হয়। বিশেষায়িত ডিজাইন এবং ভিন্ন ধরনের ফ্রেমে ইতালীয় কম্পানী Piaggio জাপানী বিশেষ ডিজাইনে মিনিট্রাক তৈরি করে থাকে। ইউরোপের শহরগুলোতে "পুরানো শহর"(old city) সেকশনে এই মিনি ট্রাকগুলো বেশ জনপ্রিয়, কারণ সেখানকার রাস্তাসমূহ প্রস্থগত দিক থেকে কিছুটা অপ্রশস্ত। এই মিনিট্রাকগুলোর ব্যাপক ব্যবহার দেখা যায়। জাপানে এই মিনিট্রাকগুলো "kei car" আইনের আওতাধীনে নিয়ন্ত্রিত হয়। যে আইনে মালিককে ছোট এবং কম শক্তিশালী যানবাহন ক্রয়ের ক্ষেত্রে ট্যাক্সে ছাড় দেওয়া হয়( বর্তমানে ৬০০ সিসি ডিসপ্লেসম্যান্টের ইঞ্জিনসিমূহ এই আইনের আওতাধীন)। জাপানে তৈরি অন রোডের জন্য তৈরি এই মিনিট্রাকগুলো যুক্তরাষ্ট্রে অফ রোডে ATV এর সাথে প্রতিদ্বন্দ্বিতা করে। যুক্তরাষ্ট্রে মিনি ট্রাক আমদানি আইনের ক্ষেত্রে ২৫ মা./ঘণ্টা (৪০ কি.মি./ ঘণ্টা) অনুসরণ করা হয় এবং এই যানবাহনগুলোকে কম গতিসম্পন্ন যানবাহনের তালিকাতে অন্তর্ভুক্ত করা হয়।এই ট্রাক গুলোর ব্যবহার সাধারণত কন্সট্রাকশন সাইডে, বড় ক্যাম্পাসে ( বিশ্ববিদ্যায়, সরকারী নির্মাণাধীন কাজ, ইন্ডাস্ট্রিয়াল এলাকা), কৃষিক্ষেত্রে, পশু পাখির র‍্যাঞ্চার গুলোতে, চিত্তবিনোদনের পার্কগুলোতে, গলফ কোর্টে দেখা যায়।
উল্লেখযোগ্য মিনিট্রাক নির্মানকারী কোম্পানি এবং তাদের ব্র‍্যান্ডঃ
( Mitsubishi Minicab)
সাধারণ বা হালকা (Light) ট্রাক:
এই ট্রাকগুলো ছোট গাড়ি আকৃতির হয় (যুক্তরাষ্টে ১৩,৯০০ পাউন্ড বা ৬.৩ টন থেকে বেশি নয় এমন ওজন সম্পন্ন ট্রাকগুলো এই ধরনের ট্রাকের অন্তর্ভুক্ত এবং এই ট্রাকগুলো অভ্যন্তরীণ সাধারণ ব্যাবসাক্ষেত্রে ব্যবহার হয়)। ইউরোপে ৩.৫ টন বা ৭,৭০০ পাউন্ড থেকে বেশি নয় এমন ওজনের ট্রাক সমূহ এই শ্রেণীগত এবং ড্রাইভ করার জন্য কার (car) ড্রাইভিং লাইসেন্স দেওয়া হয়। এই শ্রেণীর ট্রাকগুলোকে অস্ট্রেলিয়া, নিউজিল্যান্ড, এশিয়া,  আফ্রিকা, উত্তর আমেরিকা এবং ল্যাটিন আমেরিকার কিছু অংশে পিকআপ ট্রাক বলা হয়। ইউরোপে বাণিজ্যিক ভাবে ব্যবহৃত এই ট্রাকগুলোকে ভ্যান বলে।
মধ্যম (Medium) ট্রাক:
ভারী ( Heavy) ট্রাক:
এই ট্রাকগুলো বড় হাইওয়ে রাস্তার জন্য তৈরি করা হয়। এই শ্রেণিগত ট্রাক সমূহের মধ্যে ভারী ডাম্প ট্রাক, কংক্রিট পাম্প ট্রাক ইত্যাদি তথা ৪*২ এবং ৬*৪ ট্রাক্টর ইউনিট ভুক্ত বড় সাইযের ট্রাক এই শ্রেণির মধ্যে বিবেচনা করা হয়।
এক্সেলের ওজন বৃদ্ধির সঙ্গে খুব দ্রুত রাস্তার ক্ষতি হয়। রাস্তার ক্ষতি কমানোর জন্য এক্সেলের সংখ্যা কমানোর স্থগিতাদেশ বিদ্যমান রয়েছে। অনেক দেশে পণ্য পরিবহনে ব্যবহৃত রাস্তাসমূহতে সর্বোচ্চ ৬ টি অ্যাক্সেল সংবলিত ৪৪ টন বা ৯৭,০০০ পাউন্ডের ওজনভুক্ত ট্রাকগুলোকে চলাচলের অনুমোদন দিয়ে থাকে।
দেশ অনুসারে সর্বোচ্চ আকৃতি(Maximum sizes by country):
ইউরোপীয় ইউনিয়নেও এই বিধিনিয়ম জটিলতা পূর্ণ। এখানে অ্যাক্সেলের সংখ্যা এবং অ্যাক্সেল দ্বারা প্রতিস্থাপিত জায়গা, স্টিয়ারিং, সিংগেল অথবা ডাবল টায়ার, সর্বোচ্চ ওজনের সীমা, ট্রাক অথবা ট্রেইলারের দৈর্ঘ, অ্যাক্সেল থেকে হিচপয়েন্ট, পিছনের ট্রেইলারের কিংপিন, ট্রাক ঘুরা বা টার্ন করার জন্য কতটুকু জায়গা প্রয়োজন তা এই বিধিনিয়মে আলোচনা করা হয়েছে। তবে কিছু দেশে কন্টেইনার পরিবহন করার জন্য তাদের নিজস্ব ট্রাফিক স্পেশাল রুল বা আইন রয়েছে।
কিন্তু যুক্তরাষ্ট্রের মিশিগান অঙ্গরাজ্যতে ট্রাকের সর্বোচ্চ ওজন ধারণ ক্ষমতা ১৬৪,০০০ পাউন্ড বা ৭৪,০০০ কেজি, যা যুক্তরাষ্ট্রের কেন্দ্রীয় আইনে প্রস্তাবিত ওজনের দ্বিগুণ। যা যুক্তরাষ্ট্রের অন্য সকল রাজ্য থেকে মিশিগানের রাস্তা খারাপ হওয়ার অন্যতম একটি কারণ ( রাস্তা তৈরির ফান্ডিং ও বাকি ৫০ রাজ্য থেকে কম)। এই আইন পরিবর্তনের জন্য মিশিগান সিনেটে প্রস্তাব করা হলেও তা পরাজিত হয়।
নকশা (Design)
সকল ট্রাকের নকশা বা ডিজাইন মোটামুটি একই ধরনের হয়ে থাকে। চ্যাসিস, ক্যাব, কার্গো বা পণ্য রাখার স্থান, এক্সেল, সাসপেনশন, রোডহুইল, ইঞ্জিন, ডাইভারট্রেইন এইগুলো সকল ট্রাকের সাধারণ উপাদান। Pneumatic, hydraulic , water ,এবং electrical সিস্টেমও ডিজাইনে থাকে। অনেক ট্রাকের ডিজাইনে একটি বা দুটি ট্রেইলারের সাথে সেমি ট্রেইলার পরিবহন করার ব্যাবস্থাও থাকে।
ক্যাব (Cab)
ক্যাব একটি বদ্ধ জায়গা যেখানে থেকে ড্রাইভার তার কার্যক্রম পরিচালনা করে। সেমি ট্রেইলার ট্রাকে ক্যাবের সাথে স্লিপার নামে আলাদা একটি কম্পার্টম্যান্ট দেখা যায় যেখানে ড্রাইভার যখন ড্রাইভিং করে না তখন ঘুমাতে পারে।
ক্যাবের বিভিন্ন কনফিগারেশনঃ ক্যাব ওভার ইঞ্জিন (COE) বা ফ্ল্যাট নোজ ক্যাব যেখানে ড্রাইভার সামনের এক্সেল এবং ইঞ্জিনের উপর বসে।। এই নকশা ইউরোপে প্রায় সর্বব্যাপী, যেখানে সামগ্রিক ট্রাক দৈর্ঘ্য কঠোরভাবে নিয়ন্ত্রিত হয়, এই ডিজাইন পৃথিবীর অন্যান্য দেশেও দেখা যায়। উত্তর আমিরিকাতে হেভি ডিউটি ট্রাকগুলোতে এই ডিজাইন দেখা যায়, ১৯৮০ দশকে ইউরোপের একই ডিজাইনের ট্রাকের বৈশিষ্ট্য আমেরিকায় হারিয়ে যায় কারণ আমেরিকাতে তখন একই ডিজাইনের ট্রাকের দৈর্ঘ আরো বাড়ানো হয়। কিন্তু তারপরেও উত্তর আমেরিকাতে এখনো মিডিয়াম এবং সাধারণ ট্রাকের মধ্যে ফ্ল্যাট নোজ ক্যাব ডিজাইন বেশ জনপ্রিয়। প্রায় পুরো ইঞ্জিনের উপর ক্যাব থাকায় এই ক্যাবকে টিল্ট ক্যাব ও বলা হয়। ইউরোপে মালামাল পরিবহনের জন্য এই ধরনের ক্যাব যুক্ত ট্রাকগুলো বেশ উপযুক্ত। কারণ ই-উরোপে অনেক রাস্তা অনেক আগের এবং তখনকার সময়ের আদলে বিন্যাস্ত,  ট্রাকের বাঁক নেওয়ার জন্য সেখানে অনেক বেশি জায়গার প্রয়োজন। এইসকল রোডের জন্য ফ্ল্যাট নোজ ক্যাব বেশ উপযুক্ত। Viktor Schreckengost এই ডিজাইনের ক্যাব আবিষ্কার করেন।
কে. এস. মাস্থান
'''কে. এস. মাস্থান''' হলেন একজন ভারতীয় রাজনীতিবিদ যিনি দ্রাবিড় মুনেত্র কড়গমের রাজনীতির সাথে যুক্ত। ২০১৬ সালে তিনি তামিলনাড়ু বিধানসভায় সুলুর বিধানসভা কেন্দ্রের বিধায়ক হিসেবে নির্বাচিত হয়েছিলেন।
রাজগুরু অগ্রবংশ মহাথের
রাজগুরু ভদন্ত অগ্রবংশ মহাথের ১৯৫৬ সালে ইয়াংগুন, মায়ানমারের অনুষ্ঠিত ষষ্ঠ বৌদ্ধ কাউন্সিলে পূর্ব পাকিস্তানের (বর্তমানে বাংলাদেশ) একজন প্রতিনিধি ছিলেন।
শৈশবকাল
রাজগুরু ভদন্ত অগ্রবংশ মহাথের পার্বত্য চট্টগ্রামের কুতুবদিয়া নামক একটি গ্রামে ১১ই নভেম্বর ১৯১৩ সালে জন্মগ্রহণ করেন। তার বাবার নাম রুদ্র শিঙ মাহাজন এবং মা ইচ্ছবতি তঞ্চঙ্গ্যা। তিনি বগলতলি বৌদ্ধ বিহারে ১৯৪২ সালের বৈশাখি পূর্নিমায় ভিক্ষু হয়েছিলেন।
আধ্যত্মিক জীবন
ভদন্ত ১৫ই জুন ১৯৪৭ সালে বার্মায় (বর্তমান মায়ানমার) উচ্চ শিক্ষার জন্য যান। ১৯৫৪ থেকে ১৯৫৬ পর্যন্ত ষষ্ঠ বৌদ্ধ পরিষদের প্রোটোকল বিভাগে কাজ করেছেন। ১২ বছর তিনি ত্রিপিঠক সাহিত্য চর্চা করেছেন। ২৬ই ডিসেম্বর ১৯৫৭ সালে তিনি বাংলাদেশে ফিরে আসেন। পার্বত্য চট্টগ্রামে ১৯৫৮ সালে চাকমা রাজা ত্রিদিব রায়ের অনুরোধে তিনি রাজ বিহারে অধ্যক্ষ হিসেবে যোগদান করেন।
অগ্রবংশ মহাথের’র গ্রন্থাবলী
তার নিজস্ব লেখা বইয়ের নাম ও প্রকাশ সালঃ তার দীর্ঘ সাধনার ও গবেষণা দ্বারা আমাদেরকে ৩৫টি অমূল্য গ্রন্থ উপহার দিয়েছেন। তারমধ্যে ১০টি গ্রন্থ প্রকাশিত হয়েছিল।
প্রকাশিত গ্রন্থাবলীঃ
১.    সমবায় বুদ্ধোপসনা             ১৯৫৯ ইং ২.   বৌদ্ধ পঞ্জিকা                  ১৯৬১ ইং ৩.   বুদ্ধ উপাসনা (লোক বিভাগ)      ১৯৪২ইং ৪.    বুদ্ধ উপাসনা  লোক বিভাগ)      ১৯৪৮ইং ৫.     চাকমা গীদেন্ডি মঙ্গসূত্র         ১৯৭২ইং ৬.    পরিনাম নাটক ৭.    শ্রামণ কর্তব্য                  ১৯৭৭ইং ৮.    মানব ধর্ম পঞ্চশীল ৯.    বুদ্ধ সামন্তিক                 ২০০৮ইং ১০.    অজ্ঞাত
অপ্রকাশিত গ্রন্থাবলী
১.   বিশুদ্ধি মার্গ (অখণ্ড) ২.   বির্দশ ভাবনা নীতি (৫ম খন্ড) ৩.   অভিধম্ম সংগ্রহ ৪.   ভিক্ষু প্রাতিমোক্ষ ৫.   জন্ম-মৃত্যু কথা ৬.   সাম্য বিনীকা ৭.   চন্দ্রগুপ্ত (নাটক) ৮.   বাসরের পথে (নাটক) ৯.   রুপা নন্দা (নাটক) ১০.   সঞ্চয়িতা ১১.   বাংলাদেশে বড়–য়া জাতি ১২.   মহাকাঠিন চীবর দানাদি ১৩.   বুদ্ধও রবীন্দ্র নাথ ১৪.   অগ্নিমশাল (গীতিমঞ্জুরী) ১৫.   পথে তগেয়ে মন (চাকমা বাষায় গান) ১৬.   চাঙমা কধানি ধর্মপদ ১৭.   মহমানব গৌতম বুদ্ধ ১৮.   অবিলাস্য সংবাদ (চাকমা বাসায় নাটক) ১৯.   সিদ্ধার্থ চরিত্র ২০.   মহাস্বপ্ন (নাটক ২১.    বেস্সান্তর কীর্ত্তন ২২.    মহাযাত্রী গীতিনাথ্য ২৩.    দর্শন ও বিদর্শন ২৪.    ধর্ম ও সমাজ ২৫.    বুদ্ধের অবদান (৩য় খন্ড)
সম্মাননা
তিনি মিয়ানমার সরকার কর্তৃক বৌদ্ধ ধর্মীয়গুরুদের সর্বোচ্চ সম্মাননা ‘অগ্গমহাসদ্ধম্মজ্যোতিকাধ্বজা’ সম্মানে ভূষিত হয়েছিলেন।
অন্তিম অবসান
ভদন্ত রাজগুরু অগ্রবংশ মহাথের ৮৮ বছর বয়সে রাঙ্গামাটিতে চাকমা রাজ বিহারে, ৫ জানুয়ারি, ২০০৮, শনিবার, রাত ৯ ঘটিকায় অন্তিম শয্যায় শায়িত হয়েছিলেন।
রোশন পুরা তিলকরা দিচাওন খুর্দ
রোশন পুরা তিলকরা দিচাওন খুর্দ (Roshan Pura alias Dichaon Khurd) ভারতের ন্যাশনাল ক্যাপিটাল টেরিটোরি অফ দিল্লী রাজ্যের দক্ষিণ পশ্চিম জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে রোশন পুরা তিলকরা দিচাওন খুর্দ শহরের জনসংখ্যা হল ৩৮,৫৮০ জন। এর মধ্যে পুরুষ ৫৪%, এবং নারী ৪৬%।
এখানে সাক্ষরতার হার ৭১%, । পুরুষদের মধ্যে সাক্ষরতার হার ৭৭%, এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে রোশন পুরা তিলকরা দিচাওন খুর্দ এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
তৌহিদুল আলম সবুজ
তৌহিদুল আলম সবুজ (জন্ম: ১৪ সেপ্টেম্বর ১৯৯০; তৌহিদুল আলম নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।
২০০৫–০৬ মৌসুমে, বাংলাদেশী ক্লাব চট্টগ্রাম আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন। অতঃপর ২০০৯–১০ মৌসুমে তিনি ফরাশগঞ্জে যোগদান করেছেন। ফরাশগঞ্জে ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন, যেখানে তিনি ১৪টি গোল করেছেন। পরবর্তীকালে, তিনি ঢাকা মোহামেডান এবং চট্টগ্রাম আবাহনী হয়ে খেলেছেন। ২০১৮–১৯ মৌসুমে, তিনি ৫০ লাখ টাকার বিনিময়ে চট্টগ্রাম আবাহনী হতে বসুন্ধরা কিংসে যোগদান করেছেন।
২০১০ সালে, সবুজ বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১০ ম্যাচে অংশগ্রহণ করেছেন।
দলগতভাবে, সবুজ এপর্যন্ত ৩টি শিরোপা জয়লাভ করেছেন, যার মধ্যে ২টি শেখ জামালের হয়ে এবং ১টি বসুন্ধরা কিংসের হয়ে জয়লাভ করেছেন।
প্রারম্ভিক জীবন
তৌহিদুল আলম সবুজ ১৯৯০ সালের ১৪ই সেপ্টেম্বর তারিখে বাংলাদেশের কক্সবাজারে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
সবুজ বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১০ সালের ৭ই নভেম্বর তারিখে তিনি ২০১০ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন; এটিই ছিল বাংলাদেশের বয়সভিত্তিক দলের হয়ে তার একমাত্র ম্যাচ।
২০১০ সালের ১৬ই ফেব্রুয়ারি তারিখে, মাত্র ১৯ বছর ৫ মাস ৩ দিন বয়সে, সবুজ তাজিকিস্তানের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭০তম মিনিটে মধ্যমাঠের খেলোয়াড় আব্দুল বাতেন মজুমদার কোমলের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে সবুজ সর্বমোট ৩ ম্যাচে অংশগ্রহণ করেছেন।
.এফআর
.এফআর ফ্রান্সের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এএফনিক এটি নিয়ন্ত্রণ করে থাকে। ডিসেম্বর ৬, ২০১১ সালে নিবন্ধনের নীতিমালা পবির্তন করা হয়, বর্তমানে ইউরোপের যে কোন দেশের নাগরিক এই ডোমেইন নিবন্ধেনের সুযোগ পায়।
বহিঃসংযোগ
סיומת אינטרנט Toppdomän
ইয়েরভান-এভিয়া
ইয়েরেভান-এভিয়া (Yerevan-Avia) আর্মেনিয়ার ইয়েরেভেনের জভার্টনটস আন্তর্জাতিক বিমানবন্দর ভিত্তিক একটি ব্যক্তিগত মালিকানাধীন বিমান সংস্থা যা আন্তর্জাতিক কার্গো ফ্লাইট পরিচালনা করে। সংক্ষেপে একে Yer-Avia বলা হয়ে থাকে। ২০১০ সালের ফেব্রুয়ারি থেকে ইয়েরেভান-এভিয়া ওয়েবসাইটটি বন্ধ রয়েছে। তাই বিমান সংস্থা এখনও সক্রিয় কিনা তা পরিষ্কার নয়।
ইতিহাস
১৯৯৯ সালে ইয়েরেভেনের মেয়র জনাব হামবার্তসাম গালস্টিয়ান এর প্রত্যক্ষ নির্দেশনায় ইয়েরেভান-এভিয়া প্রতিষ্ঠিত হয়েছিল। এটি ব্যক্তিগত মালিকানাধীন বিমান নিয়ে আর্মেনিয়ায় প্রথম কার্গো বিমান সংস্থা ছিল। শূন্য থেকে ব্যবহারিকভাবে শুরু করে, সংস্থা স্বল্প সময়ের মধ্যে উচ্চ দক্ষ ফ্লাইট ক্রু, পাশাপাশি স্বীকৃত প্রশিক্ষণ সংস্থাগুলি দ্বারা প্রশিক্ষিত প্রযুক্তিগত এবং প্রকৌশল ভিত্তিক কর্মীদের প্রস্তুত করতে সক্ষম হয়েছিল। অতএব, প্রয়োজনীয় বিমান রক্ষণাবেক্ষণের সিংহভাগ তাদের ঘরের বেসে বাড়িতে সঞ্চালিত হচ্ছে।
গন্তব্য
ইয়েরেভান-এভিয়া সি.আই.এস. এর দেশগুলিতে ফ্লাইট শুরু করেছিল। পরে এর বিস্তৃতি বাড়ানো হয়েছিল। যেসব দেশগুলোতে ইয়েরেভান-এভিয়া কার্গো পরিষেবা প্রদান করত তা হল- এই প্রতিষ্ঠানের বিমান ইতোমধ্যে ৩৫টিরও বেশি দেশে পরিষেবা প্রদান করছে। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (March 2017)">উদ্ধৃতি প্রয়োজন  ]
বহর
আগস্ট ২০০ 2006 পর্যন্ত ইয়েরেভেন-আভিয়া বহরের মধ্যে রয়েছে:
সংস্থাগুলি সংযুক্ত আরব আমিরাত থেকে সিআইএস দেশগুলিতে: রাশিয়া (মূলত মস্কো), মোল্দোভা, জর্জিয়া, তাজিকিস্তান ইত্যাদি দেশে পণ্যসম্ভার ট্র্যাফিকের নিশ্চয়তা দিয়েছে সংস্থাটি has এগুলি কখনও কখনও ইউরোপ (জার্মানি, নেদারল্যান্ডস) এবং আফ্রিকাতেও যায়।
রাগ কাফি
থাম্ব|ভারতীয় শাস্ত্রীয় সঙ্গীত কাফি ভারতীয় শাস্ত্রীয় সঙ্গীতের একটি গুরুত্বপূর্ণ রাগ
এই রাগে ধ্রুপদ, ভজন ও ঠুংরি গান গাওয়া হয়।  কখনো কখনো শুদ্ধ রুপে গ ও নি ব্যবহার করা হয়।  কর্ণাটী সংগীত  এ রাগ কে ' খরহর প্রিয়া' বলা হয়।
এইমস মেট্রো স্টেশন
এআইআইএমএস (एम्स) মেট্রো স্টেশন হল দিল্লি মেট্রোর ইয়েলো লাইনের একটি মেট্রো স্টেশন।
এই মেট্রো স্টেশনটির প্রবেশ পথ অরবিন্দ মার্গে অবস্থিত। স্টেশনটির পূর্ব দিকে অল ইন্ডিয়া ইনস্টিটিউট অফ মেডিক্যাল সায়েন্সেস ও পশ্চিম দিকে সফদরজং হাসপাতাল অবস্থিত।
মেঘমালা রয় এডুকেশন সেন্টার
মেঘমালা রয় এডুকেশন সেন্টার একটি ইংরেজি মাধ্যম সহ-শিক্ষা বিদ্যালয়, যা ভারতের কলকাতার বেহালায় অবস্থিত। বিদ্যালয়টি (১০+২) মান পর্যন্ত শিক্ষা প্রদান করে। বিদ্যালয়টি ১৯৯১ সালে প্রতিষ্ঠিত হয়েছিল। বিদ্যালয়টি সিআইএসসিই-র সঙ্গে যুক্ত।
নামারক ও সেতুর যুদ্ধ
৬৩৪ খ্রিষ্টাব্দে সংঘটিত এ যুদ্ধটি, মুসলিমদের পারস্য বিজয়ের সময়কালের একটি অন্যতম যুদ্ধ।
। খলিফা আবু বকর সিদ্দিক (রা) - এর শাসনকালে হযরত মুসান্না ও হযরত খালিদের নেতৃত্বে পারস্য সম্রাজ্যাধীন হীরারাজ্য আরবদের অধিকারে আসে এবং হীরাবাসি মুসলমানদের বার্ষিক কর দানে রাজী করিয়ে সন্ধি করেছিল। কিন্তু হীরারাজ্য হারিয়ে পারস্য উন্মাদ হয়ে উঠে এবং হীরারাজ্য পুনঃরুদ্ধারের জন্য তৎপর হয়। অতঃপর হযরত উমর (রা) হযরত মুসান্নার সৈন্যবাহিনীকে শক্তিশালী করার জন্য হযরত আবু ওবায়দার (রা) এর নেতৃত্বে অন্য একটি সেনাদল প্রেরণ করেন। পারসিকগন সেনাপাতি রুস্তমের নেতৃত্বে নামারিক নামক স্থানে মুসলিম বাহিনীর সম্মুখীন হয়। ৬৩৪ খ্রি. সেপ্টেম্বর মাসে সংঘটিত এ যুদ্ধে মুসলিম বাহিনী বিজয় লাভ করে এবং হীরারাজ্য পুনর্দখল করে।
রয় গিলক্রিস্ট
রয় গিলক্রিস্ট (Roy Gilchrist; জন্ম: ২৮ জুন, ১৯৩৪ - মৃত্যু: ১৮ জুলাই, ২০০১) জ্যামাইকার সেন্ট টমাস এলাকায় জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫০-এর দশকে ওয়েস্ট ইন্ডিজের পক্ষে ১৩ টেস্টে অংশগ্রহণের সুযোগ হয় তার।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা ও ভারতীয় ক্রিকেটে হায়দ্রাবাদের প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার ছিলেন। পাশাপাশি নিচেরসারিতে ডানহাতে ব্যাটিং করতেন তিনি।
খেলোয়াড়ী জীবন
১৯৫৭-৫৮ মৌসুমে পাকিস্তান দল ওয়েস্ট ইন্ডিজ গমন করে। ১৯৫৮ সালে কুইন্স পার্ক ওভালে সফরকারী পাকিস্তানের বিপক্ষে সিরিজের চূড়ান্ত টেস্টে অংশ নেন। রয় গিলক্রিস্টের সাত ওভার পরপরই গোড়ালির আঘাতে কাবু হবার প্রেক্ষিতে অভিষেক ঘটা জ্যাসউইক টেলর ৩৬.৫ ওভার বোলিং করে ৫/১০৯ লাভ করেছিলেন।
ভারত গমন, ১৯৫৮-৫৯
গিলক্রিস্টের টেস্ট খেলোয়াড়ী জীবন হয়তোবা আরও দীর্ঘস্থায়ীত্ব পেতো। কিন্তু, ১৯৫৮-৫৯ মৌসুমে ভারত সফরে জেরি আলেকজান্ডারের নেতৃত্বাধীন ওয়েস্ট ইন্ডিজ দলের অন্যতম সদস্য ছিলেন। এ পর্যায়ে জ্যাসউইক টেলরের সাথে নতুন বলের জুটি গড়েন। তবে, দলীয় অধিনায়কের সাথে মতবিরোধের জের ধরে মাঝামাঝি সময়েই তাকে দেশে ফিরে আসতে হয়েছিল।
ক্রিকইনফোসহ মাঠের বাইরে মতবিরোধের জের ধরে তার ১৮ গজ দূর থেকে বিমার ছোঁড়ার ঘটনা ব্যাপক প্রচারিত হয়। বোলিং মার্ক থেকে চার গজ সামনে এসে এ বিমার ছুঁড়লে তাকে সতর্ক করে দেয়া হয়। নাগপুরে অনুষ্ঠিত সিরিজের চতুর্থ টেস্টে ভারতীয় ব্যাটসম্যান এ. জি. কৃপাল সিং পরপর তিনবার বাউন্ডারি হাঁকালে বোলিং মার্কের ভিতরে প্রবেশ করে বাউন্সার মেরে শিখ ব্যাটসম্যানের মাথায় আঘাত হেনে রক্তাক্ত করেন।
উত্তর অঞ্চলের বিপক্ষে পরের খেলায় কেমব্রিজে পূর্ব-পরিচিত সরজিৎ সিংকে লক্ষ্য করে বিমার মারেন। তিনি অধিনায়কের পরামর্শ অগ্রাহ্য করে এ আক্রমণ পরিচালনা করেন। মধ্যাহ্নভোজনের বিরতিতে আলেকজান্ডার তার পরিবর্তে অতিরিক্ত খেলোয়াড়কে মাঠে নামান ও তাকে দেশে ফেরার নির্দেশ দেন। দলের বাদ-বাকী সদস্যরা পাকিস্তান সফরের জন্য প্রস্তুতি নেন। দেশে ফেরার বিষয়ে আলেকজান্ডার তাকে বলেন যে, পরের বিমানে তুমি বাড়ি ফিরে যাবে। এভাবেই তার টেস্ট খেলোয়াড়ী জীবনের অকাল সমাপ্তি ঘটে। এছাড়াও, আলেকজান্ডারকে লক্ষ্য করে ছোড়া উচিয়ে ধরেছিলেন বলে জানা যায়।
ল্যাঙ্কাশায়ার লীগ
টেস্ট খেলোয়াড়ী জীবন সমাপণের পর ইংরেজ ল্যাঙ্কাশায়ার লীগে অনেকগুলো বছর খেলেন। ১৯৭৯ সাল পর্যন্ত প্রতি বছরই শতাধিক উইকেট পেয়েছিলেন তিনি। সেখানেও তিনি সহিংস ঘটনার সাথে নিজেকে জড়িয়ে রাখেন।
চারজন বোলারের একজনরূপে গিলক্রিস্ট পিচে বাউন্স মেরে সাইটস্ক্রিনে ফেলেন। তবে, স্কোরবহিতে কেবল তিনটি অতিরিক্ত রানের কথা উল্লেখ ছিল। ল্যাঙ্কাশায়ার লীগে খেলা চলাকালীন স্ট্যাম্প তুলে প্রতিপক্ষের ব্যাটসম্যানের মাথা ফাটানোর ঘটনায়ও তিনি সকলের মনোযোগের কেন্দ্রবিন্দুতে পরিণত হন। ১৯৬২-৬৩ মৌসুমে পুনরায় ভারত সফরে যান। সেখানে তিনি হায়দ্রাবাদ ও দক্ষিণ অঞ্চলের পক্ষে খেলেন।
ব্যক্তিগত জীবন
১৯৬৭ সালে স্ত্রী নভলিনকে নির্যাতনের ঘটনায় তিনমাসের জন্য কারাভোগ করতে হয়। বিচারক মামলায় উল্লেখ করেন, ‘আমার ভাবতেও ঘৃণা হচ্ছে কীভাবে এ নরপশুটি ইংরেজ ক্রীড়াকে কলুষিত করেছে। কেননা, এ ক্রীড়ায় সর্বদাই তাঁরা ভালো।’
উসমান আফজাল
ঘরোয়া প্রথম-শ্রেণীর ইংরেজ কাউন্টি ক্রিকেটে নর্দাম্পটনশায়ার, নটিংহ্যামশায়ার ও সারে এবং বাংলাদেশী ক্রিকেটে কলাবাগান ক্রীড়া চক্র দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি স্লো লেফট আর্ম অর্থোডক্স বোলিংয়ে পারদর্শী ছিলেন ‘উজ, উজি’ ডাকনামে পরিচিত উসমান আফজাল।
প্রথম-শ্রেণীর ক্রিকেট
নটিংহ্যামশায়ারের পক্ষে প্রথম-শ্রেণীর খেলোয়াড়ী জীবন শুরু করেন। ১৯৯৬ সালে এনবিসি ডেনিস কম্পটন পুরস্কার লাভ করেন। ২০০৩ সালে ঐ কাউন্টি দল ত্যাগ করে নর্দাম্পটনশায়ারে চলে যান। ২০০৭ সালে নর্দাম্পটনশায়ার ত্যাগ করে তিন বছরের চুক্তিতে সারে দলের সাথে যুক্ত হন।
১৯৯৫ সাল থেকে ২০১০ সাল পর্যন্ত উসমান আফজালের প্রথম-শ্রেণীর খেলোয়াড়ী জীবন চলমান ছিল। পেস বোলিংয়ের বিপক্ষে খেলতে স্বাচ্ছন্দ্যবোধ করতেন। সমান্তরাল ধাঁচের ড্রাইভগুলো বেশ দৃষ্টিনন্দন ছিল। অল-রাউন্ডার হবার স্বপ্নজাল বুনতেন। তবে, অধিকাংশক্ষেত্রেই থিতু হয়ে পড়া জুটি ভাঙ্গার ক্ষেত্রেই তাকে বোলিং করতে আমন্ত্রণ জানানো হতো। জুন, ২০০০ সালে ওরচেস্টারশায়ারের বিপক্ষে দর্শনীয় ১৫১ রানের ইনিংস খেলে গ্লেন ম্যাকগ্রা’র ন্যায় বিশ্বমানের ক্রিকেটারদেরকে বিস্ময়াভিভূত করেন।
নর্দান্টসের যাবার পর চ্যাম্পিয়নশীপ ও একদিনের ক্রিকেটে খাঁটিমানের ব্যাটসম্যানে রূপান্তরিত হন। ২০০৫ ও ২০০৬ সালে সহস্র রানের মাইলফলক স্পর্শ করেন। লন্ডনে অবস্থানকালে শুরু থেকেই ধারাবাহিকভাবে সফলতার স্বাক্ষর রাখেন। তবে, তিনি ক্রিস অ্যাডামসের দাপটের সাথে তাল মেলাতে পারেননি। পিছনের দিকে ব্যাটিংয়ে করতে হয় তাকে। অতঃপর, ২০১০ সালে খেলার জগৎ থেকে অবসর গ্রহণ করতে বাধ্য হন।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন উসমান আফজাল। ৫ জুলাই, ২০০১ তারিখে বার্মিংহামে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২৩ আগস্ট, ২০০১ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।
ইংল্যান্ড দলে ব্যাটসম্যানের সঙ্কটে দেখা দিলে অস্ট্রেলীয়দের বিপক্ষে অ্যাশেজ সিরিজের প্রথম টেস্ট খেলার জন্যে তাকে দলে রাখা হয়। দুই ইনিংসেই তিনি ব্যর্থ হন। তাসত্ত্বেও হেডিংলি টেস্টে তাকে পুনরায় আমন্ত্রণ জানানো হয়। ওভালে দূর্দান্ত অর্ধ-শতরানের ইনিংস খেলেন। এরফলে ভারত গমনার্থে তাকে ইংল্যান্ড দলে অন্তর্ভুক্ত করা হয়। এ সফরে পানীয় বহনে তাকে দেখা যায়। তবে, তার ওজন বৃদ্ধির কারণে কোচ ডানকান ফ্লেচারের কাছ থেকে কোনরূপ ছাড় পাননি তিনি।
অবসর
ক্রিকেট খেলা থেকে অবসর গ্রহণের পর তরুণ ক্রিকেটারেদের উচ্চাকাঙ্ক্ষী করে তুলতে ব্যক্তি উদ্যোগে জাতীয় ক্রিকেট একাডেমি প্রতিষ্ঠা করেন। ২০১৩ থেকে ২০১৫ সময়কালে ট্রেন্ট ব্রিজের বিপরীত পার্শ্বে নিজস্ব ভারতীয় রেস্তোরাঁ চালু করেন।
জোসে ফন্তে
জোসে মিগেল দা রোচা ফন্তে ComM (জন্ম: ২২ ডিসেম্বর ১৯৮৩) হলেন একজন পর্তুগিজ পেশাদার ফুটবলার, যিনি চাইনিজ ক্লাব দালিয়ান ফাং এবং পর্তুগাল জাতীয় দলের হয়ে একজন রক্ষণভাগের খেলোয়াড় হিসেবে খেলেন।
তিনি স্পোর্তিং সিপি বির হয়ে খেলার মাধ্যমে তার পেশাদার ক্যারিয়ার শুরু করেন। অতঃপর ২০০৭ সালে, তিনি ইংরেজ ক্লাব ক্রিস্টাল প্যালেসে যোগদান করেন। ২০১০ সালে তিনি অন্য আরেক ইংরেজ ক্লাব সাউথহ্যাম্পটনে যোগদান করেন, যেখানে তিনি ২৮৮টি ম্যাচ খেলন। পরবর্তীতে তিনি ২০১৭ সালের জানুয়ারি মাসে, ওয়েস্ট হ্যাম ইউনাইটেডে যোগদান করেন, যেখানে তিনি এক মৌসুম যাপন করেন।
তিনি তার ৩০ বছর বয়স হতে পর্তুগাল জাতীয় দলের হয়ে খেলছেন। তিনি এপর্যন্ত ২৫-এর অধিক ম্যাচ খেলেছেন। তিনি ২০১৬ উয়েফা ইউরোজয়ী পর্তুগাল দলের একজন সদস্য ছিলেন।
ব্যক্তিগত জীবন
ফন্তের ছোট ভাই, রুই ফন্তেও একজন ফুটবলার, তিনি হচ্ছেন একজন আক্রমণভাগের খেলোয়াড়। তার দুজনে স্পোর্তিং সিপির যুব পর্যায়ে এবং ক্রিস্টাল প্যালেসের হয়ে একসাথে খেলেছেন।
ক্লাব
সাউথহ্যাম্পটন
সোডিয়াম হাইড্রোক্সাইড
সোডিয়াম হাইড্রোক্সাইড একটি রাসায়নিক পদার্থ যা কস্টিক সোডা নামে বেশি পরিচিত। এটি একটি অজৈব যৌগ যার রাসায়নিক সংকেত NaOH। এটি সাদা কঠিন পদার্থ। বাজারে এটি কঠিন  এবং তরল দুই অবস্থাতেই পাওয়া যায়। কঠিন অবস্থায় এটি আবার বড়ি, দানা অথবা আঁশের আকারে পাওয়া যায়।  বিভিন্ন ঘনমাত্রার তরল দ্রবণ হিসাবেও এটি লভ্য। সোডিয়াম হাইড্রোক্সাইডের গাঢ় জলীয় দ্রবণকে সাধারণত কস্টিক সোডা লাই (Lye) বলে। সোডিয়াম হাইড্রক্সাইড জলে দ্রবীভূত হয় এবং ৫০% সম্পৃক্ত দ্রবণ তৈরী করে । সোডিয়াম হাইড্রক্সাইড জলে বেশি মাত্রায় দ্রবণীয় তবে ইথানল এবং মিথানলে এর দ্রবণীয়তা অনেক কম। এর ধর্ম ক্ষারকীয়। এই ক্ষার বাতাস থেকে ধীরে ধীরে জলীয় বাষ্প এবং কার্বন ডাই অক্সাইড (CO2) শোষণ করে।
ভৌত ধর্ম
বিশুদ্ধ সোডিয়াম হাইড্রক্সাইড সাদা রঙের কঠিন পদার্থ। এটি আবার বড়ি, দানা অথবা আঁশের আকারে পাশাপাশি তরল অবস্থাতেও পাওয়া যায়। এটি জলে অতিমাত্রায় দ্রবণীয়। ইথানল এবং মিথানলে মৃদু দ্রবণীয়, ইথার এবং অধ্রুবীয় দ্রাবকে অদ্রবণীয়। সালফিউরিক অ্যাসিডের জলযোজনের মত সোডিয়াম হাইড্রক্সাইডকে জলে দ্রবীভূত করলে তাপোৎপাদী বিক্রিয়া সংগঠিত হয় এবং প্রচুর পরিমাণে তাপ উৎপন্ন হয়। উৎপন্ন দ্রবণটি বর্ণহীন, গন্ধহীন এবং ক্ষার জাতীয়।
অম্লের সাথে বিক্রিয়া
সোডিয়াম হাইড্রক্সাইড (NaOH) প্রোটিক অ্যাসিডের সাথে বিক্রিয়া করে লবণ ও পানি উৎপন্ন করে। উদাহরণস্বরূপ, সোডিয়াম হাইড্রক্সাইড এবংহাইড্রোক্লোরিক অ্যাসিড বিক্রিয়া করে সোডিয়াম ক্লোরাইড (খাওয়ার লবণ) ও জল উৎপন্ন হয়ঃ
সাধারণত, একটি আয়নিক সমীকরণের মাধ্যমে পুরো নিরপেক্ষ বিক্রিয়াটিকে নিম্নরূপে প্রকাশ করা যায়ঃ
শক্তিশালী অম্লের সাথে এই ধরনের বিক্রিয়ায় তাপ উৎপন্ন হয়। টাইট্রেশানের জন্য এই ধরনের অম্ল-ক্ষার(Acid-Base) বিক্রিয়া ব্যবহার করা হয়। জলাকর্ষী (hygroscopic) হওয়ার কারণে সোডিয়াম হাইড্রক্সাইড (NaOH) কে প্রাথমিক স্ট্যান্ডার্ড হিসেবে ব্যবহার করা হয় না কারণ এটা বাতাস থেকে কার্বন ডাই অক্সাইড শোষণ করে।
আম্লিক অক্সাইডের সাথে বিক্রিয়া
অনার্দ্র অম্ল বা আম্লিক অক্সাইড ( যেমন সালফার ডাই অক্সাইড )-এর সাথে সোডিয়াম হাইড্রক্সাইড (NaOH) বিক্রিয়া করে। কয়লার দহনে উৎপন্ন ক্ষতিকারক আম্লিক গ্যাস ( যেমন সালফার ডাই অক্সাইড, হাইড্রোজেন সালফাইড ) সরিয়ে ফেলতে এই ধরনের বিক্রিয়ার সাহায্য নেওয়া হয়। এতে উৎপন্ন ক্ষতিকর গ্যাসসমূহ বাতাসে মুক্ত হতে পারে না। উদাহরণস্বরূপঃ
ধাতু এবং অক্সাইডের সাথে বিক্রিয়া
সাধারণ তাপমাত্রায় জলীয় সোডিয়াম হাইড্রক্সাইডের সঙ্গে কাচের বিক্রিয়া খুব ধীরে ধীরে হয়। এক্ষেত্রে কাচের ধাতব সিলিকেটগুলি অল্প পরিমাণে দ্রবণীয় সিলিকেটে পরিণত হয়। তাই  কাচের তৈরি সামগ্রীতে দীর্ঘদিন ধরে গরম সোডিয়াম হাইড্রক্সাইড রাখলে সামগ্রীগুলি নষ্ট হয়ে যায়।
ব্যবহার
সোডিয়াম হাইড্রক্সাইড বিবিধ শিল্প কলকারখানায় ব্যবহৃত হয়। বিশেষ করে কাগজশিল্পে, টেক্সটাইল, সাবান এবং ডিটারজেন্টস, পানীয় জল, নর্দমা পরিষ্কার ইত্যাদিতে সোডিয়াম হাইড্রক্সাইডের বহুল ব্যবহার রয়েছে। ২০০৪ সালে সারা বিশ্বে সোডিয়াম হাইড্রক্সাইডের চাহিদা ছিলো ৫১০ লক্ষ টন। বছর শেষে সোডিয়াম হাইড্রক্সাইড উৎপাদন হয়েছিল মোট ৬০০ লক্ষ টন।
পরিবেশ ও স্বাস্থ্যের প্রতি প্রতিক্রিয়া
এটি একটি ক্ষয়কারী রাসায়নিক উপাদান। মাত্র ১০% (W/V) কস্টিক সােডার জলীয় দ্রবণ ৩০ সেকেন্ডের মধ্যে চোখকে অন্ধ করে দিতে পারে। কোনােভাবে মুখে প্রবেশ করলে গলা, শ্বাসনালি, পাকস্থলীর মারাত্মক সংক্রমণ ঘটে। এটি পানিতে মিশে পানির দূষণ ঘটায়। পানির pH মান দ্রুত বৃদ্ধি করে। জলাশয় এর প্রাণীর ক্ষতি হয়।
ভোলা (দ্ব্যর্থতা নিরসন)
ভোলা নামে বাংলাদেশে একটি শহর রয়েছে। এছাড়াও ভোলা দ্বারা যা কিছু বোঝানো হতে পারে:
কোতোয়ালী থানা, রাঙ্গামাটি
রাঙ্গামাটি কোতোয়ালী থানা বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি থানা।
প্রতিষ্ঠাকাল
রাঙ্গামাটি কোতোয়ালী থানা প্রতিষ্ঠিত হয় ১৮৬০ সালে।
প্রশাসনিক এলাকাসমূহ
রাঙ্গামাটি পৌরসভা ও রাঙ্গামাটি সদর উপজেলার ৫টি ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন।
ইউরেনিয়াম উত্তোলন বিতর্ক
ইউরেনিয়াম উত্তোলন বিতর্কে পারমাণবিক শক্তি অথবা পারমাণবিক অস্ত্র এর জন্য ইউরেনিয়াম ব্যবহারে রাজনৈতিক ও পরিবেশ সংক্রান্ত বিতর্কগুলো অন্তর্ভুক্ত।
পটভূমি
২০০৯ সালের হিসাব অনুযায়ী ইউরেনিয়াম উৎপাদনের ক্ষেত্রে রপ্তানি বাজারে কাজাখস্তান ছিল সর্ববৃহৎ রপ্তানিকারক (২৭%)। কাজাখস্তানের পরেই আসে কানাডা (২০%) এবং অস্ট্রেলিয়া (১৬%)। বিশ্বের মোট ইউরেনিয়াম খনি রিজার্ভে ২৩%-ই আছে অস্ট্রেলিয়ায়। এবং বিশ্বের সর্ববৃহৎ একক ইউরেনিয়াম deposit দক্ষিণ অস্ট্রেলিয়ার অলিম্পিক ড্যাম মাইনে অবস্থিত।
১৯৭৬ এবং ১৯৭৭ সালে ইউরেনিয়াম উত্তোলন অস্ট্রেলিয়ায় সর্ববৃহৎ রাজনৈতিক আলোচনায় পরিণত হয় এক্ষেত্রে রেঞ্জার ইনকয়ারি (ফক্স) রিপোর্ট ইউরেনিয়াম উত্তোলন বিষয়ে একটি জনবিতর্ক শুরু করেছিল। ইউরেনিয়াম উত্তোলন এর বিরুদ্ধে আন্দোলন শুরু হয় ১৯৭৬ সালে এবং ইউরেনিয়াম উত্তোলনের বিরুদ্ধে তখন অনেক প্রতিবাদ এবং মিছিল হয়েছিল। এক্ষেত্রে ইউরেনিয়াম উত্তোলন বিষয়ক স্বাস্থ্যঝুঁকি এবং পরিবেশগত ক্ষতির বিষয়টি উদ্বেগের সৃষ্টি করেছিল।
১৯৭৭ সালে অস্ট্রেলিয়ার লেবার পার্টি (ALP) তাদের জাতীয় সভায় ইউরেনিয়াম উত্তোলনের ক্ষেত্রে অনির্দিষ্টকালের নিষেধাজ্ঞাকে নিজেদের নির্বাচনী দাবী হিসেবে পাস করে। অস্ট্রেলিয়ার নিউক্লিয়ার বিরোধী আন্দোলন তাই লেবার পার্টিকে সমর্থন করে আর এর ভিত্তিতে লেবার পার্টি ক্ষমতায় আসে। কিন্তু অস্ট্রেলিয়ার লেবার পার্টি ১৯৮৩ সালে নির্বাচনে জয়ী হবার পর ১৯৮৪ সালে শ্রীমা "তিন খনি নীতি" এর পক্ষে ভোট দেয়। অস্ট্রেলিয়ায় অলিম্পিক ড্যাম (রক্সবি) এবং বেভারলিতে তিনটি কার্যকরী ইউরেনিয়াম খনি আছে এবং এদের দুটো দক্ষিণ অস্ট্রেলিয়ার উত্তরে অবস্থিত এবং একটি উত্তর অঞ্চলের রেঞ্জারে অবস্থিত। .২০০৯ সালের এপ্রিলে দক্ষিণ অস্ট্রেলিয়ায় চতুর্থ ইউরেনিয়াম খনিতে উত্তোলন শুরু হয় যা হানিমুন ইউরেনিয়াম খনি নামে পরিচিত।
নামিবিয়ায় অবস্থিত রোজিং ইউরেনিয়াম খনি হচ্ছে বিশ্বের সবচেয়ে বেশি সময় ধরে কার্যকরী থাকা ওপেন পিট ইউরেনিয়াম খনি। এই ইউরেনিয়াম মিলের যে ট্যালিং ড্যাম বা জলাধার আছে, কয়েক বছর ধরে তাতে ছিদ্র হয়ে এখানকার জল বাইরে বের হয়ে আসে। এবং ২০১৪ সালের ১৭ জানুয়ারি দুর্ঘটনাবশত এই দামের গঠনগত ধ্বংসের কারণে একটি বিশাল পরিমাণ জল এর বাইরে চলে যায়। Commission de Recherche et d'Information Independentantes sur la Radioactivite (CRIIAD) নামে একটি ফ্রান্স ভিত্তিক গবেষণাগার তাদের প্রতিবেদনে উল্লেখ করে যে, এই খনির চারপাশে বিশাল মাত্রায় তেজস্ক্রিয় পদার্থ রয়েছে।
উল্লেখযোগ্য ইউরেনিয়াম আন্দোলনকারীদের মধ্যে রয়েছেন কেভিন বুজাকট (অস্ট্রেলিয়া), জ্যাকুই কাটোনা (অস্ট্রেলিয়া), ইভোন মারগারুলা (অস্ট্রেলিয়া), জিলিয়ান মারশ (অস্ট্রেলিয়া), ম্যানুয়েল পিনো (মার্কিন যুক্তরাষ্ট্র), জোয়ান টল (মার্কিন যুক্তরাষ্ট্র), এবং সুন জিয়াওদি (চীন)।  খনিগুলোতে কার্যাবস্থা এবং উত্তোলন কর্মীদের উপর এর প্রভাব সংক্রান্ত অনেক প্রতিবেদন তৈরি হয়েছে যেখানে বারবার ইউরেনিয়াম উত্তোলনের প্রতি অভিযোগ উঠে এসেছে।
ইউরেনিয়াম উত্তোলন এর স্বাস্থ্যঝুঁকি
ইউরেনিয়ামের খনি রেডন গ্যাস নির্গত করে বলে পর্যাপ্ত পরিমাণে বায়ু চলাচল ব্যবস্থা বিদ্যমান না থাকলে এটি অন্যান্য উত্তোলনের তুলনায় ইউরেনিয়াম উত্তোলন অনেক বেশি বিপজ্জনক হতে পারে। ১৯৫০ এর দশকে মার্কিন যুক্তরাষ্ট্রের নাভাজো জনগোষ্ঠীর অনেকেই ইউরেনিয়াম উত্তোলনের কাজে যোগদান করে, কারণ নাভাজোদের জন্য সংরক্ষিত অঞ্চলে প্রচুর পরিমাণে ইউরেনিয়ামের মজুদ আবিষ্কৃত হয়েছিল। পরবর্তীকালে পরিসংখ্যানগতভাবে উল্লেখযোগ্য পরিমাণে উত্তোলন শ্রমিকদের মধ্যে স্মল সেল কারসিনোমা (একরকম ক্যান্সার) দেখা যায়, যার কারণ ছিল ইউরেনিয়াম খনির প্রভাব। রেডন ২২২ হল ইউরেনিয়ামের একটি প্রাকৃতিক ক্ষয়মুলক উৎপাদ, যা একই সাথে একটি ক্যান্সার সৃষ্টিকারী এজেন্ট। যুক্তরাষ্ট্রে ১৯৯০ সালে এই ক্ষয়ক্ষতির জন্য রেডন এক্সপোজার কম্পেনসেশন অ্যাক্ট ( radiation exposure compensation act) নামক আইনটি পাশ হয়। ইউরেনিয়াম উত্তোলনে কাজ করেছিলেন কিন্তু এখনও বেঁচে আছেন, যুক্তরাষ্ট্রীর এমন কিছু ব্যক্তি এবং তাদের বংশধরগণ এই আইনের আওতায় ক্ষতিপূরণ লাভ করেন, এবং ২০১৬ সালে তারা পদক গ্রহণের অধিকারও অর্জন করেন। এর সফল দাবীদারদের মধ্যে ইউরেনিয়াম উত্তোলন শ্রমিক, এই কারখানার শ্রমিক এবং আকরিকের পরিবহনকারীগণ ছিলেন।
ইউরেনিয়াম প্রস্তুতকরণের অবশিষ্টাংশ হিসেবে রেডন থেকে যায়। এই রেডন এর কারণে ইউরেনিয়াম উত্তোলনের ঢাকনাবিহীন বর্জ্য পদার্থে ও ট্যালিং পন্ডে উচ্চমাত্রায় রেডিয়াম এর উপস্থিতি দেখা যায়। এসব জায়গা থেকে সহজেই বায়ুমন্ডলে এই পদার্থ নির্গত হতে পারে।
2008 সালে জানুয়ারি মাসে আরেভা নামের একটি ফ্রান্সের সরকারের অধিকৃত কোম্পানি অ্যান্টি অস্কার পদকের জন্য মনোনীত হয়। এই কোম্পানিটি উত্তর নাইজার অঞ্চলে ইউরেনিয়াম উত্তোলন করে যেখানে এর উত্তোলক শ্রমিকগণ ইউরেনিয়াম এর স্বাস্থ্যঝুঁকি সম্পর্কে সচেতন নন। সেই অঞ্চলটি বিশ্লেষণ করে দেখা যায়, সেখানকার বায়ু, জল এবং মাটিতে তেজস্ক্রিয় দূষণ ঘটেছে। শ্রমিকদের প্রতিনিধিত্বকারী স্থানীয় সংগঠন শ্রমিকদের সন্দেহজনক মৃত্যু সম্পর্কে জানায়। এই মৃত্যুর কারণ ছিল তেজস্ক্রিয় ধূলিকণা এবং দূষিত ভূগর্ভস্থ জলের কারণে ঘটে।
ইউরেনিয়াম উত্তোলন এবং আদিবাসী জনগোষ্ঠী
সমগ্র বিশ্বজুড়ে বৃহৎ আকারে ইউরেনিয়াম উত্তোলনকার্য আদিবাসী জনগোষ্ঠীর জীবনে উল্লেখযোগ্য প্রভাব ফেলেছে। আদিবাসী অঞ্চলের ঐতিহ্য, জীবনাচার এবং সংস্কৃতি যেখানে হুমকির সম্মুখে, একই সাথে যেখানে এই আদিবাসী গোষ্ঠীর স্বাস্থ্য এবং সেখানকার পরিবেশ বিপর্যয়ের মুখে, সেখানে এই প্রান্তিক অঞ্চলের অর্থনৈতিক বিকাশ প্রশ্নের সম্মুখীন হয়। জাবিলুকা ইউরেনিয়াম খনিটি অস্ট্রেলিয়ার কাকাডু জাতীয় উদ্যানে অবস্থিত। এটি একটি বিশ্ব ঐতিহ্যবাহী স্থান এবং মীরার আদিবাসী সংস্কৃতির ধারক। এক্ষেত্রে উত্তরউপনিবেশবাদের প্রয়োগ, মানুষ ও অন্যান্য প্রজাতির স্বাস্থ্য ও জীবনে উত্তোলনের প্রভাব, এবং জলের স্বল্প উৎস্যে উত্তোলনের ক্ষতিকর প্রভাব নিয়ে উত্তোলন শিল্প, মীরার জনগোষ্ঠী, বাস্তুসংস্থানবিদ এবং রাজনীতিবিদদের মধ্যে বিবাদ চলছে। ভারতের বর্ধিষ্ণু পারমাণবিক শক্তি শিল্পে ইউরেনিয়াম উত্তোলন, কারখানা তৈরি এবং ইউরেনিয়াম প্রস্তুতকরণ আদিবাসী গোষ্ঠীর ও সম্প্রদায়ের মধ্যে বিতর্কের সৃষ্টি করেছে। মার্কিন যুক্তরাষ্ট্রের আদিবাসী ও ফার্স্ট ন্যাশন এর মুখপাত্র এবং উইনোনা লাডিউক আদিবাসী জনগোষ্ঠীর উপর ইউরেনিয়াম উত্তোলনের ক্ষতিকর প্রভাবকে বিষদাকারে তুলে ধরেছেন।  ১৯৮০ এর দশকে বন্ধ না হওয়া পর্যন্ত জ্যাকপাইল ইউরেনিয়াম খনি ছিল বিশ্বের সবচাইতে বৃহৎ ওপেন-পিট ইউরেনিয়াম খনি। এই খনিটি নিউ মেক্সিকো এর লেগুনা পুয়েব্লো ভূমিতে অবস্থিত ছিল এবং এটি আড়াই হাজার একর জায়গা জুড়ে বিস্তৃত ছিল। এই খনির শ্রমিক হিসেবে নাভাজো জনগোষ্ঠী ছাড়াও লাগুনা, ক্যানিওনসিটো, আকোমা এবং জুনি পুয়েব্লো জনগোষ্ঠী কাজ করত।
থামিমুম আনসারি
থামিমুম আনসারি হলেন একজন ভারতীয় রাজনীতিবিদ যিনি সর্বভারতীয় আন্না দ্রাবিড় মুনেত্র কড়গমের রাজনীতির সাথে যুক্ত। ২০১৬ সালে তিনি তামিলনাড়ু বিধানসভায় নাগাপাত্তিনাম বিধানসভা কেন্দ্রের বিধায়ক হিসেবে নির্বাচিত হয়েছিলেন।
ইসরায়েল–কাতার সম্পর্ক
ইসরায়েল–কাতার সম্পর্ক হল ইসরায়েল এবং কাতারের মধ্যকার দ্বিপাক্ষিক সম্পর্ক। কাতার ১৯৯৬ সালে ইসরায়েলের সাথে বাণিজ্যিক সম্পর্ক স্থাপন করে, কিন্তু (২০১৫ সাল পর্যন্ত) কাতার ইসরায়েলকে স্বীকৃতি না দেওয়ার রাষ্ট্রদ্বয়ের মধ্যে সম্পূর্ণ কূটনৈতিক সম্পর্ক নেই।
কূটনৈতিক সম্পর্ক
কাতার জাতীয় অলিম্পিক কমিটি এবং স্টেট অব ইসরায়েল মিলিতভাবে ইসরায়েলের গ্যালিলি অঞ্চলের সাখনিনের ইসরায়েলি আরব শহরে দোহা স্টেডিয়াম প্রতিষ্ঠা করে। স্টেডিয়ামের নামকরণ করা হয় দোহার কাতারি শহরের নাম অনুসারে। নেসেট সদস্য আহমদ তিবি এবং কাতার ন্যাশনাল অলিম্পিক কমিটির মহাসচিব শেখ সৌদ আব্দুল রহমান আল থানির যৌথ বৈঠকে তিবি সাখনিনে খেলার পরিবেশের কথা উল্লেখ করেন, এবং তারপরেই এ স্টেডিয়ামের সিদ্ধান্ত দেওয়া হয়। এ ব্যাপারে কাতারের সংযোগের মূল কারণ ছিল দুই দেশের মধ্যকার সম্পর্ক যে শান্তপূর্ণ এবং একত্রে কাজ করতে চায় তা প্রকাশ করা।
২০১৩ সালে একদল ইয়েমেনি ইহুদিকে ইসরায়েলে ফিরিয়ে আনার জন্য কাতার ইসরায়েলকে সহযোগিতা করে বলে জানা যায়। লেবাননের একটি সূত্র এ দাবি করে। সূত্রমতে ৬০ জন ইহুদি ইয়েমেনে যাবার পথে দোহায় ধরা পরে এবং সেখান থেকে থেকে ইসরায়েলে পাঠিয়ে দেওয়া হয় তাদের।
ইসরায়েলি নেতৃবৃন্দ অপারেশন প্রোটেকটিভ এজ এর প্রেক্ষিতে তীব্রভাবে হামাসের প্রতি কাতারের কূটনৈটিক এবং অর্থনৈতিক সমর্থনের নিন্দা জানায়। কাতার জঙ্গিবাদের মুখ্য প্ররোচক বলেও তারা অভিযোগ করে। পররাষ্ট্রমন্ত্রী অ্যাভিগডর লিবারম্যান ইসরায়েল থেকে কাতার-ভিত্তিক আল জাজিরার অপসারণের দাবি জানান।
৯ই মার্চ, ২০১৫ সালে কাতারের রাষ্ট্রদূত ইসরায়েলের কাছ থেকে সরাসরি অনুমোদন প্রত্যাশা করেন, যেন গাজা ভূখণ্ডে পণ্যসামগ্রি রপ্তানির অনুমোদন চান। এর পূর্বেই মিশর রাফা সীমানা থেকে গাজায় পণ্য পরিবহনের অনুমতিতে না করে দেয়। প্যালেস্টাইন কর্তৃপক্ষ এবং ফাতাহ ইসরায়েলের সাথে সরাসরি যোগাযোগ করায় কাতারের প্রতি ক্ষোভ প্রকাশ করে। রাজনৈতিক বিশ্লেষক ও লেখক জিহাদ হার্ব দাবি করেন যে, "কাতার গাজা ও ইসরায়েলের মধ্যকার ঝামেলার মধ্যস্থতাকারী হিসেবে কাজ করতে পারে, এবং এভাবে পিএ ও মিশরকে অন্যায়ভাবে অধিকার করে নিতে পারে।"
২০১৫ সালের জুন মাসে কাতার সরকার দোহায় অনুষ্ঠিত ইসরায়েল এবং হামাসের মধ্যকার আলোচনার পথ সুগম করে দেয়। এতে দুইদলের মধ্যে অন্তত ৫-বছর যুদ্ধবিরতির ব্যাপারে আলোচনা করা হয়।
কূটনৈতিক সফর
হামাসের প্রতি কাতারের ক্রমাগত সমর্থনের পরেও ইসরায়েলি নেতৃবৃন্দ আমিরাতের সাথে প্রত্যক্ষ সম্পর্ক বজায় রেখেছে। ২০০৭ সালের জানুয়ারি মাসে, প্রাক্তন রাষ্ট্রপতি শিমন পেরেস ভাইস প্রিমিয়ার হিসেবে কার্যরত শেষ মাসে রাজধানী দোহায় উচ্চস্থানীয় সফর করেন। পেরেস ১৯৯৬ সালেও কাতারে সফর করেছিলেন, যখন তিনি সেখানে ইসরায়েলি বাণিজ্যিক কেন্দ্র স্থাপন করেছিলেন।
২০০৮ সালের জানুয়ারি মাসে ইসরায়েলের প্রতিরক্ষামন্ত্রী ইহুদ বারাল সুইজারল্যান্ডের দাভোসে ওয়ার্ল্ড ইকোনোমিক ফোরাম চলাকালীন কাতারের প্রাক্তন প্রধানমন্ত্রী শেখ আব্দুল্লাহ বিন খলিফা আল-থানির সাথে দেখা করেন। ২০১৪ সালের জানুয়ারি মাসের মধ্যভাগে কাতারের শীর্ষস্থানীয় কিছু ব্যক্তি গাজা আলোচনার ব্যাপারে এবং জিলাদ শালিতের মুক্তির বিষয়ে আলোচনার জন্য ইসরায়েলের নেতৃবৃন্দের সাথে সাক্ষাৎ করেন বলে শোনা যায়।
পররাষ্ট্রমন্ত্রী জিপি লিভনি ২০০৮ সালের জাতিসংঘ সম্মেলনে কাতারের আমিরের সাথে সাক্ষাৎ করেন। এপ্রিল, ২০০৮-এ তিনি কাতারে সফর করেন এবং আমির, প্রধানমন্ত্রী এবং তেল ও গ্যাসমন্ত্রীর সাথে সাক্ষাৎ করেন।
অর্থনৈতিক সম্পর্ক
১৯৯৬ সালে কাতার ইসরায়েলের সাথে বাণিজ্যিক সম্পর্ক স্থাপন করে। ২০০০ সালে ইসরায়েলের কাতারি বাণিজ্যিক অফিস কর্তৃপক্ষ কর্তৃক বন্ধ করে দেওয়া হয়।
২০০৯ সালের অপারেশন কাস্ট লিডের পর স্থায়িভাবে কাতার ইসরায়েলের সাথে বাণিজ্যিক সম্পর্ক ছিন্ন করে। ২০১০ আলে ইসরায়েলের কাছে কাতার দুইবার বাণিজ্যিক সম্পর্ক এবং দোহায় ইসরায়েলের মিশন পুনঃস্থাপনের জন্য বলে; তবে শর্ত ছিল যে ইসরায়েল কাতারকে গাজায় টাকা ও ভবননির্মাণসামগ্রি পাঠাতে দেবে, যেন গাজার সংস্কার করা সম্ভব হয় এবং সেইসাথে ইসরায়েল মধ্যপ্রাচ্যে কাতারের অবদানের কথা স্বীকার করে একটি সাধারণ বিবৃতি দেবে। ইসরায়েল এই শর্ত মানতে অস্বীকার করে। এর কারণ হিসেবে তারা বলে কাতারের পাঠানো সামগ্রি হামাস কর্তৃক বাঙ্কার নির্মাণে এবং ইসরায়লের শহর ও নগরে ফায়ার রকেট ছোঁড়ার স্থানগুলো পুনঃনির্মাণে ব্যবহৃত হতে পারে। কারণ হিসেবে তারা আরো জানায় যে ইসরায়েল মধ্যপ্রাচ্যের মধ্যস্থতার জন্য কাতার ও মিশরের প্রতিযোগিতার ব্যাপারে কোনোক্রমেই মাথা ঘামাবে না।
আহমেদ নাজমীন সুলতানা
আহমেদ নাজমীন সুলতানা (জন্ম: ৫ জানুয়ারী ১৯৬১) বাংলাদেশের রাজনীতিবিদ ও মুক্তিযোদ্ধা যিনি সংরক্ষিত মহিলা আসনের সংসদ সদস্য ছিলেন।
প্রাথমিক জীবন
আহমেদ নাজমীন সুলতানা ৫ জানুয়ারী ১৯৬১ সালে কুড়িগ্রামে জন্মগ্রহণ করেন।
ক্ষিতীশরঞ্জন চক্রবর্তী
ক্ষিতীশরঞ্জন চক্রবর্তী (জন্ম ১ ফেব্রুয়ারি ১৯১৬) ছিলেন একজন ভারতীয় প্রকৌশলী এবং সার বিজ্ঞানী।
মুখার্জী-সমর্থ পরিবার
মুখার্জী-সমর্থ পরিবার বাঙালি-মারাঠি হিন্দু পরিবার যেটি ১৯৩০-এর দশক থেকে বলিউড চলচ্চিত্র শিল্পের সঙ্গে জড়িত। শোভনা সমর্থ ১৯৩৫ সালে প্রথম চলচ্চিত্র অভিনয় করেছিলেন। ১৯৭৩ সালে তনুজা শমু মুখার্জীর সাথে বিবাহবন্ধনের মাধ্যমে মুখার্জী-সমর্থ পরিবারের সাথে যুক্ত হয়েছিলেন।
ক্ষিতীশরঞ্জন চক্রবর্তী
কর্মজীবন
তিনি ফার্টিলাইজার কর্পোরেশন অফ ইন্ডিয়া (FCI)-এর পরিকল্পনা ও উন্নয়ন বিভাগের প্রধান ছিলেন। তিনি ফার্টিলাইজার কর্পোরেশন অফ ইন্ডিয়ার পরিকল্পনা ও উন্নয়ন বিভাগের প্রতিষ্ঠা এবং ভারতে দেশীয় সার কারখানার উন্নয়নের জন্য তিনি বিশেষ কৃতিত্ব লাভ করেন।
মুখার্জী-সমর্থ পরিবার
মুখার্জী
মুখার্জী পরিবার ছিল একটি বাঙালি হিন্দু পরিবার, যার নেতৃত্বে ছিলেন শশধর মুখার্জী। তিনি ফিল্মালয় স্টুডিও প্রতিষ্ঠা করেছিলেন। তিনি অশোক কুমারের বোন সতীরাণী গাঙ্গুলিকে বিয়ে করেছিলেন। তাদের পাঁচ পুত্র রোনো মুখার্জী, জয় মুখার্জী, দেব মুখার্জী, শমু মুখার্জী এবং সুবীর মুখার্জী পারিবারিক অনুসরণে চলচ্চিত্র শিল্পে কর্মজীবন শুরু করেছিলেন। রোনো একটি চলচ্চিত্রের পরিচালনা ও সুর করেছিলেন। তিনি অভিনেত্রী শর্বাণী মুখার্জীর পিতা। জয় ও দেব দুজনেই অভিনেতা ছিলেন। দেবের পুত্র অয়ন মুখার্জি একজন পরিচালক এবং কন্যা সুনিতা পরিচালক আশুতোষ গোয়ারিকরকে বিয়ে করেছেন। শমু একজন পরিচালক ও প্রযোজক ছিলেন। তার কন্যা অভিনেত্রী কাজল ও তানিশা। চন্দনা মুখার্জী ছিলেন তার সময়ের পণ্ডিত। সমস্ত মুখার্জী সন্তানের মধ্যে তিনি ছিলেন জ্যেষ্ঠ। তিনি তাদের সময়ের জমিদার গুহ পরিবারে বিয়ে করেছিলেন। সুবীর মুখার্জী ছিলেন একজন প্রযোজক।
ক্ষিতীশরঞ্জন চক্রবর্তী
সম্মাননা
১৯৫৪ সালে ভারত সরকারের চতুর্থ সর্বোচ্চ ভারতীয় অসামরিক পুরস্কার পদ্মশ্রী দিয়ে তাকে সম্মান জানানো হয়। ঐ বছরই পদ্মশ্রী পুরস্কার প্রথম চালু হয়। এই পুরস্কারের প্রথম প্রাপকদের মধ্যে তিনিও ছিলেন একজন।
মুখার্জী-সমর্থ পরিবার
মুখার্জী
শশধরের কনিষ্ঠ ভাই সুবোধ মুখার্জী ছিলেন একজন পরিচালক, যিনি ২০০৫ সালের ২১ মে মারা যান। তার স্ত্রী কমলা, পুত্র সুভাষ ও সঞ্জয় ও কন্যা গীতাঞ্জলি।
ক্ষিতীশরঞ্জন চক্রবর্তী
সম্মাননা
১৯৬৮ সালে প্রকৌশল বিজ্ঞানে অবদানের জন্য তিনি বিজ্ঞান ও প্রযুক্তিতে শান্তি স্বরূপ ভটনাগর পুরস্কার পান। এই পুরস্কারটি ভারত সরকারের শীর্ষ সংস্থা বৈজ্ঞানিক ও শিল্প গবেষণা কাউন্সিল দ্বারা প্রদত্ত ভারতীয় বিজ্ঞানের সর্বোচ্চ পুরস্কারগুলির মধ্যে একটি।
মুখার্জী-সমর্থ পরিবার
মুখার্জী
শশধরের জ্যেষ্ঠ ভাই ছিলেন রবীন্দ্রমোহন মুখার্জী। তার ছেলে রাম মুখার্জী ছিলেন একজন চলচ্চিত্র পরিচালক এবং ফিল্মালয়া স্টুডিওর অন্যতম প্রতিষ্ঠাতা। ২০১৭ সালের ২২ অক্টোবর তিনি মারা যান। তার স্ত্রী কৃষ্ণা মুখার্জী, অভিনেত্রী রানী মুখার্জী এবং নির্মাতা রাজা মুখার্জী তাদের সন্তান।
কাজল
থাম্ব|২০১৩ সালে [[অজয় দেবগনের সাথে কাজল]]
অভিনেত্রী তনুজা সমর্থ ও চলচ্চিত্রনির্মাতা শমু মুখার্জীর কন্যা, কাজল বলিউডের অন্যতম জনপ্রিয় অভিনেত্রী। চলচ্চিত্রে অভিনয়ের জন্য রেকর্ড সংখ্যক পাঁচবার ফিল্মফেয়ার শ্রেষ্ঠ অভিনেত্রী পুরস্কার অর্জন করেন তিনি। এছাড়াও শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কার অর্জনকারী প্রথম অভিনেত্রী তিনি। তার ব্লকবাস্টার চলচ্চিত্রের মধ্যে রয়েছে বাজীগর (১৯৯৩), দিলওয়ালে দুলহনিয়া লে যায়েঙ্গে (১৯৯৫), গুপ্ত: দ্য হিডেন ট্রুথ (১৯৯৭), ইশ্‌ক (১৯৯৭), প্যায়ার তো হোনা হি থা (১৯৯৮), কুছ কুছ হোতা হ্যায় (১৯৯৮), কাভি খুশি কাভি গাম... (২০০১) এবং ফানা (২০০৬)।
তার ছোট বোন তানিশা মুখার্জী, খালা নূতন, ঠাকুমা শোভনা, দাদি রতন বাই। চাচাতো ভাই শরবানী মুখার্জী, মহনিশ ও রানিও বলিউড অভিনেতা। অন্য এক চাচাত ভাই, আয়ান একজন পরিচালক। তার দাদা কুমারসেন সমর্থ ছিলেন কবি।
রঘুনাথপুর ইউনিয়ন, গোপালগঞ্জ সদর
রঘুনাথপুর ইউনিয়ন বাংলাদেশের গোপালগঞ্জ জেলার সদর উপজেলার একটি ইউনিয়ন।
আয়তন ও জনসংখ্যা
আয়তন- ৫৭৯৭ একর।
মোট জনসংখ্যা- ২৭,৬৫১। মোট পুরুষ- ১৪৩০২ জন, মোট মহিলা- ১৩৩৪৯ জন (২০০১সালের আদম সুমারী অনুযায়ী)।
গ্রাম সমূহ
গ্রাম ৭টি -
বহিঃসংযোগ
বাংলাদেশের ইউনিয়ন বিষয়ক এই নিবন্ধটি অসম্পূর্ণ। আপনি চাইলে এটিকে সম্প্রসারিত করে উইকিপিডিয়াকে সাহায্য করতে পারেন।
নরসিংদী (দ্ব্যর্থতা নিরসন)
নরসিংদী নামে বাংলাদেশে একটি শহর রয়েছে। এছাড়াও নরসিংদী দ্বারা যা কিছু বোঝানো হতে পারে:
নওগাঁ (দ্ব্যর্থতা নিরসন)
নওগাঁ নামে বাংলাদেশে একটি শহর রয়েছে। এছাড়াও নওগাঁ দ্বারা যা কিছু বোঝানো হতে পারে:
তরুণ সান্যাল
তরুণ সান্যাল ( ২৯ অক্টোবর ১৯৩২  – ২৮ আগস্ট  ২০১৭) ছিলেন ঊনিশ শতকের শেষার্ধের বাংলার বিশিষ্ট বাঙালি কবি ও সম্পাদক। তার সাম্যবাদী চেতনার ও সংবেদনশীল মননের লেখনী যুক্ত হয়  বাংলাদেশের মুক্তিযুদ্ধে। পশ্চিমবঙ্গ সরকারের  রবীন্দ্র পুরস্কার ও  বাংলাদেশ মুক্তিযুদ্ধ মৈত্রী সম্মাননায় সম্মানিত হয়েছেন তিনি।
জন্ম ও প্রারম্ভিক জীবন
তরুণ সান্যালের জন্ম ১৯৩২ খ্রিস্টাব্দের ২৯ অক্টোবর ব্রিটিশ ভারতের অধুনা  বাংলাদেশের তৎকালীন পাবনা জেলার (পরবর্তীতে সিরাজগঞ্জ জেলার) পোরজনা গ্রামে। তিনি অশ্বিনীকুমার সান্যাল ও হিরন্ময়ী দেবীর কনিষ্ঠ সন্তান ছিলেন। তার পিতাকে বর্ধমান রাজের দেওয়ানী সংক্রান্ত কাজের দেখাশোনার কারণে বিভিন্ন স্থানে থাকতে হয়েছে। আর সেকারণে তার শৈশব-কৈশোর কেটেছে পাবনা-রাজশাহী, বর্ধমান ও বাঁকুড়ায়। বিদ্যালয়ের ছাত্রাবস্থায় ১৯৪১ খ্রিস্টাব্দে যখন নাৎসি জার্মানি সোভিয়েত ইউনিয়নকে আক্রমণ করে, আর ১৯৪৩ খ্রিস্টাব্দে বাংলার মন্বন্তরে যে বেদনাদায়ক পরিস্থিতি তৈরি হয়, সেই সময় থেকেই তিনি কমিউনিস্টদের সান্নিধ্য পেতে লাগলেন। ১৯৪৯ খ্রিস্টাব্দে ম্যাট্রিক পাশের পরই কমিউনিস্ট পার্টির সদস্য পদ লাভ করলেন। বর্ধমান রাজ কলেজে ভর্তি হয়ে ছাত্র ফেডারেশনের নেতা হলেন। ফলতঃ কারাগারে বন্দী হন, ১৯৫০ খ্রিস্টাব্দে অনশন, পডাশোনা বন্ধ একবছর। শেষে ১৯৫২ খ্রিস্টাব্দে পাশ করেন আইএসসি এবং বর্ধমান ছেড়ে কলকাতায় আসেন। অর্থনীতি বিষয়ে পড়াশোনার জন্য ভর্তি হন কলকাতার  স্কটিশ চার্চ কলেজে। এখানে তার শিক্ষক ছিলেন প্রখ্যাত অর্থনীতিবিদ অধ্যাপক অম্লান দত্ত। ১৯৫৪ খ্রিস্টাব্দে  স্নাতক  হন এবং ১৯৫৬ খ্রিস্টাব্দে কলকাতা বিশ্ববিদ্যালয় থেকে অর্থনীতি নিয়ে এম.এ পাশ করেন।
সাহিত্যকর্ম
তরুণ সান্যালের ছিল সংবেদনশীল ও মানবিক মন। সাম্যময় উজ্জ্বল সমাজ গড়ার আকাঙ্খা আর বামপন্থী চেতনায় ভর করেছেন এগিয়েছেন। কবিতা রচনায় ছিল প্রকৃতি আর তার তেমন মনের প্রকাশ। আবেগময় স্পষ্ট এবং বলিষ্ঠ ভাষা, অনর্গল ও মসৃণ ছন্দপ্রবাহে সৃষ্টি করেছেন কবিতা। কমিউনিস্ট হওয়ার কারণে, সাম্যবাদী চেতনায় অনুসারী ছিলেন বিষ্ণু দে, সমর সেন, সুভাষ মুখোপাধ্যায় প্রমুখের। ১৯৪৪ খ্রিস্টাব্দে বারো বৎসর বয়সেই প্রথম কবিতা লেখেন, অবশ্য প্রকাশিত হয় ১৯৪৭ খ্রিস্টাব্দে। বাংলা আধুনিক কবিতা বিষয়ে চিন্তাশীল প্রবন্ধও রচনা করেছেন। তরুণ সান্যালের প্রথম কাব্যগ্রন্থ মাটির বেহালা প্রকাশিত হয় ১৯৫৬ খ্রিস্টাব্দে। ১৯৫৬ খ্রিস্টাব্দ হতে ২০১৭ খ্রিস্টাব্দ পর্যন্ত সময়ে তার প্রকাশিত কাব্যগ্রন্থের সংখ্যা বারোটি। একুশটি কাব্যনাট্য নিয়ে পাঁচটি কাব্যনাট্য গ্রন্থ, সাতটি প্রবন্ধগ্রন্থ এবং তিনটি কবিতার অনুবাদগ্রন্থ।
রচনাসম্ভার
তিনি রমেশচন্দ্র দত্তের দ্য ইকোনমিক হিস্ট্রি অফ ইন্ডিয়া  অনুবাদ করেছেন।
তরুণ সান্যাল কবিতা রচনার পাশাপাশি কমিউনিস্ট পার্টির কাজ অত্যন্ত গুরুত্ব সহকারে করতেন। ছাত্র-রাজনীতি, সাহিত্য-সংস্কৃতি আন্দোলন সবেতেই যুক্ত ছিলেন। ১৯৬৪ খ্রিস্টাব্দে কমিউনিস্ট পার্টির বিভাজন হলে তিনি সিপিআই দলেই থেকে যান। ভারত-সোভিয়েত সংস্কৃতি সমিতির সাধারণ সম্পাদক ছাড়াও, কলকাতা থেকে প্রকাশিত দলের মুখপত্র সাহিত্য পত্রিকা পরিচয়-এর সম্পাদকও ছিলেন তিনি। তবে তিনি নিজের অভিমত ও চিন্তাধারার গুরুত্ব দিতেন বেশি। সেকারণেই ১৯৮১ খ্রিস্টাব্দে তিনি নিজেকে দল থেকে বিচ্ছিন্ন করে নেন।
সাম্যময় উজ্জ্বল সমাজ গড়ার আকাঙ্খায় আর বামপন্থী চেতনায় ভর করে এগিয়েছেন, প্রতিবাদ করেছেন পথে নেমে বিভিন্ন সময়ে। সঙ্গ দিয়েছেন মহাশ্বেতা দেবী প্রমুখ বুদ্ধিজীবী ব্যক্তিত্বের কৃষক আন্দোলনে, নির্যাতিত, নিপীড়ত আর অসহায়দের পাশে দাঁড়াতে। গড়েও তুলেছিলেন শিল্পী সাংস্কৃতিক কর্মী বুদ্ধিজীবী মঞ্চ।
সম্মাননা
সাহিত্যে অবদানের জন্য ২০০৬ খ্রিস্টাব্দে পশ্চিমবঙ্গ সরকার কবি তরুণ সান্যালকে রবীন্দ্র পুরস্কার প্রদান করে। ১৯৭১ খ্রিস্টাব্দে বাংলাদেশের মুক্তিযুদ্ধের সময় জনমত গঠনের জন্য বাংলাদেশ মুক্তিযুদ্ধ মৈত্রী সম্মাননায় সম্মানিত হয়েছেন।
জীবনাবসান
কবি তরুণ সান্যাল ২০১৭ খ্রিস্টাব্দের ২৮ আগস্ট কলকাতার বিধাননগরের এক বেসরকারি নার্সিংহোম শেষ নিঃশ্বাস ত্যাগ করেন। মৃত্যুকালে তার বয়স হয়েছিল ৮৫ বৎসর। তার স্ত্রী হলেন কেয়া সান্যাল এবং একমাত্র কন্যা শতরূপা সান্যাল হলেন একজন ভারতীয় বাঙালি চলচ্চিত্র নির্মাতা ও পরিচালক।
তথ্যসূত্র
বিষয়শ্রেণী:২০১৭-এ মৃত্যু বিষয়শ্রেণী: পাবনা জেলার ব্যক্তি বিষয়শ্রেণী: বাঙালি কবি বিষয়শ্রেণী: রবীন্দ্র পুরস্কার বিজয়ী
সাদাত পুর গুজরান
সাদাত পুর গুজরান (Sadat Pur Gujran) ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর পূর্ব জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে সাদাত পুর গুজরান শহরের জনসংখ্যা হল ৪২,৫৬৪ জন। এর মধ্যে পুরুষ ৫৫%, এবং নারী ৪৫%।
এখানে সাক্ষরতার হার ৬৩%, । পুরুষদের মধ্যে সাক্ষরতার হার ৭২%, এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে সাদাত পুর গুজরান এর সাক্ষরতার হার বেশি।
তলাতল ঘর
তলাতল ঘর (তলাতল ঘর; Talatal Ghar) অসমের শিবসাগরে অবস্থিত আহোম রাজাদের নির্মিত ঐতিহাসিক রাজমহল। মহলটি আহোম স্থাপত্যশিল্পীর অপরুপ ও আশ্চর্য্কর নিদর্শন। এই ঐতিহ্যপূর্ণ রাজমহলটি আহোমরাজা রাজেশ্বর সিংহ (১৯৫১-৫৯ সনে) তার রাজত্বকালে নির্মাণ করেছিলেন। এই রাজপ্রসাদটির কোঠাগুলি সমান্তরাল। এর গঠনে মোগল শিল্পীদের সাদৃশ্য পরিলক্ষিত হয়। এর প্রত্যেকটি কক্ষ সরু পথ দ্বারা সংযুক্ত। তলাতল ঘরের প্রথম মহলটি উপরদিক উন্মুক্ত ও কোঠাগুলি অসমীয়া গৃহবিন্যাসে সজ্জিত। রাজপ্রসাদের পশ্চিমে আঠকোনবিশিষ্ট মন্দির রয়েছে। তলাতল ঘর আহোম সাম্রাজ্যের স্মৃতিচিহ্ন সমুহের  মধ্যে আকারে সর্ববৃহৎ ।
ইতিহাস
১৭০২-০৩ সনে আহোম রাজা রুদ্রসিংহ আহোম রাজ্যের রাজধানী গড়গাঁও থেকে রংপুরে স্থানান্তর করেন। প্রায় এক শতিকা রংপুর রাজধানী হিসেবেই ছিল। অঞ্চলটি শিবসাগরের পশ্চিমে অবস্থিত । তলাতল ঘর সর্বপ্রথম রুদ্রসিংহ ১৬৯৮ সনে নির্মাণ করেন ।
স্থাপত্য
আহোম রাজা রুদ্রসিংহের মৃত্যুর পর তলাতল ঘরের রুপসজ্জা পরিবর্তন করা হয়। বর্তমানের তলাতল ঘরটি রাজেশ্বর সিংহের শাসনকালে ১৭৫১-১৭৫৯ সনে পুনরায় সজ্জিত করা হয়।
তলাতল ঘর সাততলা মহল, তিনটি তলা মাটির নিচে ও চারটি তলা মাটির উপরে অবস্থিত। নিচের তলাগুলি আস্তাবল, ভাড়াল হিসেবে ব্যবহৃত হত। দক্ষিণপ্রান্তে অবস্থিত নির্জন মহলটি রানীমহল ছিল বলে অনুমান করা হয়।